# Harvard Law Review

La Harvard Law Review és una revista sobre temàtica legal publicada per un grup independent d'estudiants de la prestigiosa facultat de dret Harvard Law School.

## Descripció general

La Harvard Law Review és una de les revistes jurídiques més citades en els Estats Units. Es publica mensualment des de novembre fins a juny, però es pot destacar que el número publicat el novembre està dedicat al període de mandat del Tribunal Suprem dels Estats Units que va estar en vigència l'any anterior. La publicació té una tirada d'aproximadament 4.000 exemplars, i també realitza una publicació en línia a través del seu lloc web, la qual també consta d'un fòrum de preguntes i respostes denominat "Harvard Law Review Forum", on els lectors poden participar i opinar de forma especialitzada sobre el contingut publicat en la revista.
L'Associació Harvard Law Review, juntament amb el Columbia Law Review, l'University of Pennsylvania Law Review i el Yale Law Journal publiquen la guia d'estil de llenguatge jurídic denominada The Bluebook: A Uniform system of citation, la qual és àmpliament reconeguda com una font d'autoritat en el format de citacions judicials dels Estats Units.

## Història

La Harvard Law Review va publicar el seu primer número el 15 d'abril de 1887, convertint-se en la revista jurídica més antiga dels Estats Units que encara segueix en circulació i que és editada per estudiants. L'establiment d'aquesta institució va ser degut majoritàriament al suport de Louis Brandeis, que en aquella època s'havia graduat de la facultat de dret de Harvard i exercia com a advocat a la ciutat de Boston; tanmateix, més tard es convertiria en jutge del Tribunal Suprem dels Estats Units. La primera dona que va tenir el càrrec de presidenta o cap redactora de la revista va ser Susan Estrich (1978), la qual actualment exerceix com a coordinadora de les campanyes polítiques demòcrates. A més a més, el primer cap de redacció afroamericà de la revista va ser l'actual president dels Estats Units, Barack Obama, l'any 1991. En el 2008, Andrew Crespo es va convertir en el primer president hispà de la revista jurídica.
Les oficines centrals del Harvard Law Review, estan localitzades en a l'edifici Gannet House construït en 1838, el que el converteix en la construcció més antiga del campus que encara sobreviu i que està ubicat a la facultat de dret de Harvard. L'edificació que allotja la revista és d'estil neoclàssic (o Greek Revival), inspirat en monuments grecs, i que va ser popular a Nova Anglaterra a finals dels anys 1800. Abans que es traslladés l'edifici a Gannet House el 1925, el centre d'operacions de la revista va estar ubicat a l'edifici d'aules de dret anomenat Austin Hall.

## Referències

* ↑ Shapiro (1987), 1547
* ↑ «About The Harvard Law Review Arxivat 2009-08-26 a Wayback Machine.» (anglès). The Harvard Law Review Association (2006)
* ↑ O'Dea Schenken (1999), p.248
* ↑ Butterfield, Fox. «First Black Elected to Head Harvard's Law Review», New York Times, 6 de febrer de 1990. Vegeu també: Kantor, Jodi. «IN Law School, Obama Found Political Voice», New York Times, 28 de gener de 2007.
* ↑ «Harvard Law Review elects Cresp as new president».
* ↑ «Harvard Law School Walking Tour: Gannett House» (anglès) (11 d'agost).
* ↑ Griswold, Erwin (2004). «The Harvard Law Review- Glimpses of its History as seen by an aficionado Arxivat 2005-03-01 a Wayback Machine.» (anglès). The Harvard Law Review Association.

## Bibliografia

* Gormley, Ken i Elliot Richardson (1997). Archibald Cox: Conscience of a nation. Reading: Perseus Books. ISBN 0-7382-0147-2.
* Mihalkanin, Edward (2004). American statesmen: Secretaries of state from John Jay to Colin Powell. Westport: Greenwood Press. ISBN 0-313-30828-4.
* O'Dea, Suzanne (1999). From suffrage to the Senate : an encyclopedia of American women in politics. Santa Barbara: ABC-CLIO. ISBN 0-87436-960-6.
* Shapiro, Fred (1987). The Most-cited law review articles. Buffalo: W. Hein CO.. ISBN 0-89941-578-4.
* Wiecek, William (2006). The birth of the modern Constitution: The United States Supreme Court, 1941-1953. Nova York: Cambridge University Press. ISBN 0-521-84820-2.

## Enllaços externs

* (anglès) Lloc web del Harvard Law Review
* (anglès) Harvard Law Review Forum Arxivat 2009-01-24 a Wayback Machine.
* (anglès) Història del Harvard Law Review Arxivat 2005-03-01 a Wayback Machine.